***Priloga 5***

*ŠT. JAVNEGA RAZPISA: 2021-217*

*DATUM: 19.7.2021*

*PREDMET: Skladiščenje goriv*

**POGODBA O STORITVAH, POVEZANIH S SKLADIŠČENJEM GORIV**

**Zavod Republike Slovenije za blagovne rezerve**

Dunajska cesta 106, 1000 Ljubljana,

matična številka: 5022959000

davčna številka: SI34375848

ki ga zastopa direktor Tomi Rumpf,

(v nadaljevanju: naročnik)

in

|  |
| --- |
|  |
|  |

matična številka:

davčna številka:

ki ga/jo zastopa

(v nadaljevanju: izvajalec)

***Kazalo vsebine:***

[0.1 UVODNE DOLOČBE 3](#_Toc77583405)

[0.2 PREDMET POGODBE IN VIŠINA NADOMESTIL 3](#_Toc77583406)

[0.3 NAČIN PLAČILA ZA IZVAJANJE STORITEV 4](#_Toc77583407)

[0.4 TRAJANJE POGODBENEGA RAZMERJA 5](#_Toc77583408)

[0.5 ZAVAROVANJA IN JAMSTVA 5](#_Toc77583409)

[0.6 KRŠITVE IN ODPOVED POGODBE 6](#_Toc77583410)

[0.7 PROTIKORUPCIJSKA KLAVZULA 9](#_Toc77583411)

[0.8 RAZVEZNI POGOJ 9](#_Toc77583412)

[0.9 UPORABA PREDPISOV 10](#_Toc77583413)

[0.10 OSTALE DOLOČBE 10](#_Toc77583414)

[0.11 PRIČETEK VELJAVNOST POGODBE 11](#_Toc77583415)

[0.12 PRILOGE POGODBE 11](#_Toc77583416)

[PRILOGA 1: SKLADIŠČENJE GORIV 1](#_Toc77583417)

[1.1 POGOJI SKLADIŠČENJA 1](#_Toc77583418)

[1.2 PREJEM IN ODPREMA GORIVA 4](#_Toc77583419)

[1.3 DODAJANJE KOMPONENT GORIVOM 6](#_Toc77583420)

[1.4 UGOTAVLJANJE KOLIČIN GORIVA 7](#_Toc77583421)

[1.5 OBRAČUN KOLIČIN 9](#_Toc77583422)

[1.6 KAKOVOST USKLADIŠČENEGA GORIVA 10](#_Toc77583423)

[1.7 DELOVANJE TROŠARINSKEGA SKLADIŠČA 11](#_Toc77583424)

[1.8 VODENJE EVIDENC, DAJANJE PODATKOV IN KONTROLA 11](#_Toc77583425)

[1.9 SODELOVANJE PRI SISTEMU ODZIVANJA NA MOTNJE 12](#_Toc77583426)

[PRILOGA 2: OBNAVLJANJE GORIV 1](#_Toc77583427)

[2.1 NAČINI SKLADIŠČENJA IN OBNAVLJANJA GORIV 1](#_Toc77583429)

[2.2 ZAVEZA OBNAVLJANJA GORIVA 1](#_Toc77583430)

[PRILOGA 3: PODATKI O SKLADIŠČU IN SKLADIŠČNI INFRASTRUKTURI 1](#_Toc77583431)

# UVODNE DOLOČBE

* + 1. Naročnik izkazuje potrebo po storitvah, povezanih s skladiščenjem goriv, izvajalec pa razpolaga s sredstvi in kadri za zadovoljitev te potrebe. Zato pogodbeni stranki sklepata to pogodbo z namenom poslovnega sodelovanja.
    2. Naročnik v skladu z nacionalno in evropsko zakonodajo vzdržuje varnostne zaloge goriv Republike Slovenije, kar se smatra kot obveznost nacionalnega in širšega pomena.
    3. Izvajalec je usposobljen skladiščnik goriv, ki razpolaga z za naročnika potrebnim in ustreznim skladiščnim prostorom na območju Republike Slovenije.
    4. Skladišče je v skladu z veljavnimi razpisi razvrščeno med obrate, ki pomenijo tveganje za okolje po SEVESO direktivi. Izvajalec je upravljavec SEVESO obrata in je za to pridobil ustrezno dovoljenje, štev.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
    5. Izvajalec je kot upravljavec odgovoren za varno obratovanje obrata in za zagotavljanje ustrezne kakovosti ob sprejemu, skladiščenju in izdaji blaga. Tozadevno morajo biti vse aktivnosti s strani naročnika, pred njihovo izvedbo, predhodno in pisno potrjene s strani izvajalca.
    6. Z namenom poenotenja skladiščnega poslovanja in povezanih storitev ter zavez in postopkov pogodbenih strank, je naročnik pripravil to tipsko pogodbo, ki jo bo uporabljal za namene naročanja storitev, povezanih s skladiščenjem goriv. Pogodba definira storitve in nadomestila za izvajanje teh storitev, ter ostale komercialne pogoje (trajanje, jamstva, zavarovanja, kršitve in sankcije za te kršitve, ipd.). K pogodbi so dodane priloge, ki opredeljujejo način izvajanja posameznih pogodbenih storitev in zavez pogodbenih partnerjev. Priloge so enakovreden del pogodbe in so za pogodbenika zavezujoče. Zaradi lažjega sledenja in uporabe spremenjenih prilog, se te označujejo z verzijami.
    7. Način kasnejšega spreminjanja pogodbenih določil je naslednji: določila se z aneksom k tej pogodbi spreminjajo na način opredelitve točk/e, ki se spreminja ter novim besedilom točk/e, ki jo/jih nadomeščajo. Posamezne priloge pa se zamenjujejo v celoti. V aneksu k tej pogodbi se opredeli priloga, ki se zamenjuje z navedbo novo verzije, ki predhodno zamenjuje.
    8. Pogodbena določila so organizirana tri-nivojsko in v primeru sklicevanj na določena pogodbena določila znotraj pogodbe, sklic na točko višjega nivoja zajema vse točke nižjega nivoja.

# PREDMET POGODBE IN VIŠINA NADOMESTIL

* + 1. Lokacija skladiščenja goriva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Koper (v nadaljevanju: skladišče).
    2. Pogodbenika se dogovorita, da bo uskladiščeno gorivo skladno z veljavnimi standardi kakovosti, in sicer: za neosvinčen motorni bencin NMB 95 (označeno z: NMB 95), SIST EN 228 letne ali sezonske kakovosti, za dizelsko gorivo SIST EN 590 zimske ali sezonske kakovosti (označeno z: DG) in za kurilno olje-ekstra lahko, SIST 1011.
    3. V tabeli v točki 0.2.5 so označene storitve in pripadajoče nadomestilo, ki jih bo izvajalec izvajal za naročnika.
    4. V odvisnosti od lastništva rezervoarja, je odvisna tudi cena storitve. Zato se cena storitev za količine, skladiščene v rezervoarjih naročnika, razlikuje od cene storitev za količine, ki se skladiščijo v rezervoarjih izvajalca.
    5. V tabeli so po rezervoarjih, lastništvu, vrsti goriva, količinah in načinu skladiščenja navedene storitve, ki jih bo izvajalec izvajal za naročnika za mesečno nadomestilo:

|  |  |  |  |  |  |  |
| --- | --- | --- | --- | --- | --- | --- |
| Naziv  rezervoarja | Lastništvo rezervoarja | Vrsta goriva | Efektivni max.  volumen polnjenja  (m3) | Način  skladiščenja | Storitev | Cena na EM brez DDV  (EUR/m3) |
| / | izvajalec | DG | 30.005 | skupno | skladiščenje, obnavljanje |  |
| / | naročnik | DG | 8.976 | skupno | skladiščenje, obnavljanje |  |

* + 1. Mesečno nadomestilo se plačuje za količine, opredeljene z efektivnim maksimalnim volumnom polnjenja za posamezen rezervoar, t. j. maksimalni varnostni nivo polnjenja rezervoarjev oz. kolikor največ goriva sme naročnik napolniti v posamezen rezervoar. Volumen se ugotovi na podlagi definiranih maksimalnih nivojev polnjenja rezervoarjev in pripadajočih veljavnih rezervoarskih tabel. Cena mesečnega nadomestila je enaka ne glede na število dni v mesecu.
    2. Naročnik se zavezuje izvajalcu plačevati nadomestilo za skladiščenje in obnavljanje po tej pogodbi v višini določeni v točki 0.2. po principu »prazno za polno«, razen v primerih ko nastopijo razmere opredeljene v točkah 1.1.20 ali 2.2.8. Nadomestilo zajema tudi enkratno prvo uskladiščenje in končni dvig goriva iz skladišča v času pogodbenega obdobja, vključno z vsemi morebitnimi podaljšanji.
    3. Izvajalec bo za naročnika izvajal tudi prejeme in odpreme goriv iz skladišča, pri čemer bo naročniku zaračunaval nadomestilo za pretovor v skladu z določili točk 1.2.15 in 1.3.5 in enotnimi cenami iz naslednje tabele:

|  |  |
| --- | --- |
| Pretovor za fosilna goriva | Cena EM brez DDV  (EUR/m3) |
| Ladijski |  |
| Železniški |  |
| Cestni |  |

* + 1. Cene se usklajujejo na naslednji način:

|  |
| --- |
|  |
|  |
|  |

# NAČIN PLAČILA ZA IZVAJANJE STORITEV

* + 1. Skupno pogodbeno nadomestilo za skladiščenje in obnavljanje goriva za posamezni mesec znaša brez DDV oz. z DDV (mesečna pogodbena vrednost).
    2. Vsa nadomestila izvajalec uveljavlja tako, da izda mesečni e-račun, ki ga najkasneje do osmega dne v mesecu za pretekli mesec pošlje preko poslovne banke naročnika. Naročnik bo nesporne postavke računa poravnal v 30 dneh od prejema pravilno izstavljenega računa, sporne postavke pa v roku treh dni po uskladitvi, vendar ne pred potekom 30 dni od prejema prvotnega računa. Pripombe na sporne postavke računa bo naročnik podal v roku 10 dni od dne prejema računa. Izvajalec bo za mesečno nadomestilo za celotno količino po tej pogodbi izstavil en račun.
    3. V primeru plačilne zamude je naročnik dolžan plačati izvajalcu zakonske zamudne obresti od dneva zapadlosti računa dalje do plačila.
    4. Vse medsebojne obveznosti se lahko tudi pobotajo.

# TRAJANJE POGODBENEGA RAZMERJA

* + 1. Trajanje pogodbenega razmerja je od 1.10.2021 do .
    2. Pogodba se po preteku obdobja iz točke 0.4.1, če pogodbenika ne skleneta nove pogodbe o storitvah, povezanih s skladiščenjem goriv lahko na zahtevo naročnika pod enakimi pogoji podaljša za največ 12 mesecev in za delne količine, da bo lahko naročnik v tem času uspešno odpremil svoje gorivo iz skladišča. Delne količine pa so določene s potekom odprem goriva iz skladišča tako, da za odpremljeno količino goriva znotraj obračunskega obdobja, velja odpoved pogodbe za to količino. Od takrat naprej naročnik nadomestila za skladiščenje in obnavljanje za to količino ne plačuje.

# ZAVAROVANJA IN JAMSTVA

* + 1. Pogodbenika se dogovorita, da nosilec trošarinskega dovoljenja za skladišče uredi in nosi vse obveznosti glede zavarovanja iz naslova odgovornosti za plačilo trošarine za trošarinsko blago.
    2. Naročnik bo pri prvovrstni zavarovalnici sklenil zavarovanje za kritje izgube in škode za njegovo gorivo za čas skladiščenja za običajne rizike, vključno s požarom in sorodnimi tveganji.
    3. Izvajalec bo najpozneje v 15 delovnih dneh po sklenitvi te pogodbe pri prvovrstni zavarovalnici sklenil zavarovanje za kritje izgube in škode za njegovo premoženje za običajne rizike vključno s požarom in sorodnimi tveganji, vkolikor le-tega zavarovanja še nima sklenjenega na dan podpisa te pogodbe.
    4. Pogodbenika se dogovorita, da bosta od zavarovalnice zahtevali odstop od regresnega zahtevka v okviru zavarovanja skladišča oziroma svojega goriva. Izvajalec pa se zavezuje od zavarovalnice zahtevati odstop od revizijskega zahtevka tudi za blago na konsignaciji in/ali za blago last drugih, če je za blago izvajalec sklenil zavarovanja. Stranki se zavezujeta drugi stranki poslati pisno nepreklicno izjavo zavarovalnice glede odstopa od regresnega zahtevka.
    5. Izvajalec se zavezuje skleniti zavarovanje odgovornosti, ki izvira iz naslova njegove dejavnosti z razširitvijo zavarovalnega kritja za ekološke in okoljske škode najmanj z enotno zavarovalno vsoto 5.000.000 EUR za osebe in stvari ter dovoljenim 10 % podlimitom za čiste premoženjske škode ter škode na stvareh, ki jih ima izvajalec na skrbi ali če je vzrok škode v delu na njih bodisi v delu z njimi. V primeru, da je dogovorjen samopridržaj krije izvajalec škodo do dogovorjenega samopridržaja. Dovoljen je letni agregat izplačil odškodnin v višini zavarovalne vsote, s tem, da se v primeru izčrpanja letnega agregata izvajalec zavezuje, pred nadaljevanjem izvajanja storitev, skleniti dodatno zavarovanje oziroma dokupiti nov letni agregat.
    6. Izvajalec je dolžan najkasneje v 15 delovnih dneh po podpisu pogodbe in tudi po vsakokratnem pozivu naročnika predložiti dokazilo o sklenitvi zahtevanih zavarovanj iz točke 0.5.3 do 0.5.5. Izvajalec je dolžan naročniku predložiti dokazilo (npr.: potrdilo o zavarovalnem kritju ali kopijo zavarovalne dokumentacije) o sklenitvi zahtevanega zavarovanja in pisno nepreklicno izjavo zavarovalnice glede odstopa od regresnega zahtevka vsakokrat pred pretekom predhodnega, in sicer najkasneje 15 dni pred potekom predhodnega.
    7. Izvajalec se zavezuje najpozneje v 15 delovnih dneh po sklenitvi te pogodbe naročniku izročiti tudi:
* bančno garancijo prvovrstne banke, ki je brezpogojna in plačljiva na prvi poziv, ali enakovredno kavcijsko zavarovanje prvovrstne zavarovalnice za dobro izvedbo pogodbenih obveznosti in plačilo blaga v višini 250.000 EUR in z veljavnostjo najmanj do poteka veljavnosti pogodbe, podaljšano za 15 dni ter
* zavarovanje za blago, in sicer 4 bianco menice z menično izjavo s klavzulo brez protesta in pooblastilom za izpolnitev v višini 100 % vrednosti blaga po tej pogodbi, pri čemer se višina določi na način iz točke 1.5.1 in sicer na dan podpisa pogodbe.

V primeru, ko bi prišlo do koriščenja katerekoli od menic, je izvajalec dolžan v roku deset delovnih dni dostaviti, nadomestno potrjeno bianco menico.

* + 1. Finančno zavarovanje za gorivo naročnik unovči, če količina in/ali kakovost goriva ne ustreza uskladiščeni količini in zahtevani kakovosti, ter izvajalec na prvi poziv naročnika v razumnem roku, ki ga določi naročnik, neskladja ne odpravi oz. naročniku ne poravna stroškov, nastalih zaradi neskladja. Vsa neskladja zaradi izgube goriva mora izvajalec ustrezno dokumentirati in prijaviti pristojnim organom.
    2. Unovčitev zavarovanj iz točke 0.5. izvajalca ne odvezuje od obveznosti povračila škode, ki bi nastala zaradi neustreznega ravnanja izvajalca ali opustitve njegovega dolžnega ravnanja. Višina zavarovalnih vsot pa ne more biti razumljena kot omejitev odgovornosti izvajalca. Izvajalec nosi vsa lastna tveganja (vključno z odbitno franšizo), predvidena v zavarovanju in ostaja v celoti odgovoren za vsako izgubo, terjatev ali škodo, če tudi ta ni krita iz zavarovalne police oz. finančnega zavarovanja.
    3. Izvajalec odgovarja naročniku za posredno škodo, kot na primer za izgubljen dobiček, izgubljen ugled, obratovalni zastoj, kazni, prekrške in podobno, le v primeru hude malomarnosti ali naklepa.

# KRŠITVE IN ODPOVED POGODBE

* + 1. V primeru, da izvajalec ne izpolnjuje oziroma pričakuje, da ne bo izpolnjeval katere koli obveznosti iz te pogodbe, mora o tem nemudoma pisno obvestiti naročnika. To obvestilo mora vsebovati natančen opis konkretnih razlogov in posledice nezmožnosti izpolnjevanja te pogodbe ter predvideno trajanje neizpolnjevanja pogodbe.
    2. Če pride do bistvene kršitve določil te pogodbe, ima drug pogodbenik pravico, da pogodbo pisno odpove z dvanajst mesečnim odpovednim rokom.
    3. Za bistveno kršitev se šteje:
* če kateri od pogodbenikov s svojim ravnanjem krivdno povzroči oz. ne odpravi okoliščin, ki bi lahko resno ogrožale življenja ali imele večje posledice na okolje;
* če kateri od pogodbenikov zaradi opustitve svojih obveznosti povzroči nastanek večje škode v skladišču oz. daljši zastoj v njegovem delovanju;
* če kateri od pogodbenikov krši pogodbene določbe in kljub pisnemu pozivu drugega pogodbenika v danem roku kršitev ne odpravi;
* če izvajalec naročniku po pisnem pozivu v naloženem roku ne predloži kopij zavarovalnih polic in finančnih zavarovanj določenih v točki 0.5.
  + 1. Naročnik lahko pogodbo enostransko odpove z dvanajst mesečnim odpovednim rokom, tudi če za to obstaja eden od naslednjih razlogov:
* če količina uskladiščenega goriva odstopa za več kot je maksimalni dopustni primanjkljaj pri skladiščenju trošarinskih izdelkov v skladu s Pravilnikom o največjem dopustnem primanjkljaju trošarinskih izdelkov ali kakovost uskladiščenega blaga odstopa od zahtevane kakovosti ter za odstopanje ne obstaja dokazljiv in upravičljiv razlog (strojelom, puščanje…);
* če je zoper izvajalca uveden postopek likvidacije ali stečaja;
* če pri izvajalcu pride do bistvene spremembe v lastništvu in naročnik iz tega razloga upravičeno meni, da je pravilno izpolnjevanje pogodbenih obveznosti ogroženo; pri čemer bistvena sprememba v lastništvu pomeni, da ena fizična ali pravna oseba oz. več fizičnih in pravnih oseb, ki so oz. štejejo za medsebojno povezane, po podpisu te pogodbe neposredno ali posredno pridobi prevladujoč položaj v lastništvu izvajalca ali lahko obvladujoč vpliv izvajajo na kakšen drug način;
* če izvajalec odproda del ali celoto svoje skladiščne infrastrukture v skladišču, v katerem se skladišči gorivo po tej pogodbi;
* če bi izvajalec oddal dela po tej pogodbi v podizvajanje;
* je bilo javno naročilo tekom trajanja te pogodbe tako bistveno spremenjeno, da terja nov postopek javnega naročanja;
* zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano dobavitelju.
  + 1. Odpoved pogodbe mora biti pisna, in sicer stranka, ki pogodbo odpoveduje, s priporočeno pošto posreduje na sedež nasprotne stranke pisno odpoved z navedbo odpovednega razloga. Odpovedni rok začne teči z dnem vročitve odpovedi drugemu pogodbeniku.
    2. Pogodbenika soglašata, da ima naročnik zoper izvajalca pravico uveljavljati plačilo pogodbene kazni za vsakokratno nespoštovanje pogodbenih obveznosti, in sicer:
* za nespoštovanje obveznosti iz točk: 0.5, 0.6.1, 1.1.2, 1.1.4, 1.1.7, 1.1.8, 1.1.15, 1.1.17, 1.1.21, 1.1.26, 1.1.27, 1.2.3, 1.2.4, 1.2.5, 1.2.6, 1.2.11, 1.4.4, 1.7.1, 1.7.3, 1.7.5, 1.8.1, 1.8.4, 1.8.7 kazen v višini 5 % indeksirane mesečne pogodbene vrednosti za vsakokratno kršitev;
* za nespoštovanje obveznosti iz točk: 1.1.9, 1.1.10, 1.1.11, 1.1.28, 1.2.9, 1.2.13, 1.3.3, 1.3.6, 1.4.9, 1.5.3, 1.7.1, 1.8.6, 1.8.8, 1.9.2 kazen v višini 1 % indeksirane letne pogodbene vrednosti;
* za nespoštovanje obveznosti iz točk: 1.1.3, 1.1.20, 1.1.22, 1.1.29, 1.2.2, 1.4.3, 1.6.3, 1.6.5, 1.8.2 kazen v višini 5 % indeksirane letne pogodbene vrednosti;
  + 1. Skupni znesek vseh pogodbenih kazni, ki jih naročnik lahko v tekočem letu zaračuna izvajalcu za nespoštovanje pogodbenih obveznosti, ne more preseči 20 % celoletne pogodbene vrednosti za skladiščenje in obnavljanje, določene v točki 0.3.2, v primeru izvedenih indeksacij, se višina kazni določi od indeksirane cene / vrednosti.
    2. V kolikor bi naročniku zaradi kršitve pogodbenega določila nastala večja škoda, kot jo predstavlja dogovorjena pogodbena kazen, je izvajalec dolžan plačati tudi razliko do popolne odškodnine. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.
    3. Pogodbenika soglašata, da bo naročnik pred uveljavitvijo plačila pogodbene kazni najprej opozoril izvajalca, da odstopanje od pogodbenih določil odpravi in določil nov razumen rok za izpolnitev obveznosti. V kolikor izvajalec odstopanja ne odpravi v dogovorjenem roku, naročnik lahko uveljavlja pogodbeno kazen. Naročnik pa bo uveljavljal pogodbene kazni pri vseh naslednjih istovrstnih kršitvah brez vnaprejšnjega poziva k odpravi kršitve. Naročniku ni treba upoštevati določil o vnaprejšnjem pozivu izvajalcu, če glede na naravo kršitve odprava ni več mogoča. Izvajalec poravna pogodbeno kazen v roku 15 dni po prejemu poziva naročnika. V kolikor izvajalec ne poravna obveznosti, izhajajočih iz prejšnjih določil, se lahko pogodbena kazen in škoda pobota s terjatvijo izvajalca do naročnika, prav tako pa lahko naročnik za poplačilo neplačane pogodbene kazni in škode unovči finančno zavarovanje iz točke 0.5.7., v kolikor pa višina le-tega ne zadostuje, je izvajalec še vedno dolžan plačati razliko do polne višine pogodbene kazni in škode.
    4. Uveljavljanje pogodbene kazni ne izključuje unovčitve finančnega zavarovanja iz točke 0.5.07.
    5. Plačilo pogodbene kazni izvajalca ne odvezuje od izpolnitve pogodbenih obveznosti.
    6. O morebitni spremembi kontrolnega deleža, prodaji dejavnosti skladiščenja ali sredstev, s katerimi se izvajajo storitve za naročnika po tej pogodbi, je izvajalec dolžan predhodno obvestiti naročnika. Izvajalec je v primeru prodaje dolžan ob soglasju naročnika zagotoviti prenos odgovornosti in zavez iz pogodbe na novega lastnika. Če se naročnik z novim lastnikom ne sporazume glede nadaljnjega skladiščenja po tej pogodbi, mora izvajalec naročniku zagotoviti dovolj časa za umik goriva (postopek javnega naročanja, ustrezna izdaja goriva) iz skladišča (do največ 12 mesecev). Izvajalec jamči za storitve po tej pogodbi do dokončnega umika goriva naročnika iz skladišča.
    7. V primeru, da bi med veljavnostjo te pogodbe stopile v veljavo zakonske določbe ali upravni predpisi, ki jih ni bilo mogoče vnaprej predvideti in bi njihova izpolnitev za pogodbenika pomenila nesorazmerno breme, ima pogodbenik pravico do izredne prekinitve pogodbe, utemeljene na dejstvu nesorazmernega bremena, ki izhaja iz novih zakonskih določil ali upravnih predpisov, in sicer z odpovednim rokom 12 mesecev, ki začne teči z dnem vročitve odpovedi drugemu pogodbeniku. Če pogodbenika soglasno in v okvirih, ki zavezujejo vsakega od pogodbenikov dogovorita rešitev nastale situacije v obliki aneksa k tej pogodbi, se odpoved od pogodbe ne izvede.

# PROTIKORUPCIJSKA KLAVZULA

* + 1. Če kdo v imenu ali na račun izvajalca, predstavniku ali posredniku naročnika v zvezi s to pogodbo obljubi, ponudi ali da kakšno nedovoljeno korist za:
* pridobitev posla ali
* sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku ali drugemu pogodbeniku ali njenemu predstavniku, zastopniku, posredniku;

je ta pogodba nična.

# RAZVEZNI POGOJ

* + 1. Ne glede na navedeno v posameznih določbah te pogodbe, je pogodba razvezana v primeru izpolnitev naslednjih okoliščin in pogojev:
* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + 1. plačilom za delo,
    2. delovnim časom,
    3. počitki,
    4. opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

* + 1. V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.
    2. Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

# UPORABA PREDPISOV

* + 1. Uporabi se slovensko pravo.
    2. Za vsa vprašanja, ki s to pogodbo niso urejena, veljajo določbe Zakona o blagovnih rezervah, Obligacijskega zakonika in drugih vsakokrat veljavnih predpisov.
    3. V primeru, da se posamezne določbe pogodbe izkažejo kot nične ali neveljavne, ostaja veljavnost ostalih določb nespremenjeno v veljavi. Pogodbenika sta obvezana, neveljavno ali nično določbo v najkrajšem možnem času nadomestiti z veljavno, ki je najbližje namenu neveljavne ali nične določbe. Če do dogovora ne pride, velja ustrezna zakonska ureditev.
    4. Pri poslovanju pogodbenih strank v okviru te pogodbe se uporabljajo določbe vsakokrat veljavnih zakonskih in podzakonskih predpisov, ki zadevajo predmet te pogodbe.
    5. Splošni pogoji skladiščenja izvajalca so izključeni. Ta pogodba izključuje vse morebitne druge določbe ter splošne in posebne pogoje poslovanja pogodbenih strank.
    6. Morebitna sporna vprašanja iz ali v zvezi s to pogodbo, bosta pogodbenika reševala sporazumno. V ta namen bosta pogodbenika organizirala najmanj dve srečanji z namenom najti skupno rešitev pred vložitvijo pravnih postopkov.
    7. Pogodbenika se zavezujeta, da bosta morebitne spore, povezane z izvajanjem te pogodbe, reševala sporazumno, če pa rešitev ne bi dosegli, določata kot pristojno sodišče v Ljubljani.

# OSTALE DOLOČBE

* + 1. Izvajalec ne sme prenesti svojih pravic in odgovornosti ali del svojih pravic in odgovornosti, ki izhajajo iz te pogodbe na tretjega brez predhodnega izrecnega pisnega soglasja naročnika.
    2. Dodatni ustni dogovori niso veljavni. Spremembe in dopolnitve te pogodbe so veljavne samo v pisni obliki.
    3. Ta pogodba je napisana v štirih enakih izvodih; vsaka stranka prejme po dva izvoda. Vsi izvodi pogodbe imajo status izvirnika.
    4. V primeru, da je pogodba napisana v slovenskem in angleškem jeziku, je merodajen slovenski tekst pogodbe.
    5. Izvajalec pooblašča naročnika, da v primerih, ko je to nujno potrebno za izvrševanje te pogodbe, posreduje podatke v zvezi s to pogodbo tretjim osebam in opravi poizvedbe pri pristojnih državnih in drugih organih, izvajalec pa s podpisom te pogodbe dovoljuje posredovanje omenjenih podatkov.
    6. Za veljavnost pogodbe je skladno z zakonodajo potrebno soglasje resornega ministrstva, postopek pridobivanja tega soglasja prične naročnik. V kolikor resorno ministrstvo soglasja k pogodbi ne poda, je naročnik dolžan o tem obvestiti izvajalca.
    7. Pogodba se sklepa v skladu z drugo alinejo c) točke prvega odstavka 46. člena ZJN-3 (storitev lahko iz tehničnih razlogov zagotovi le določen gospodarski subjekt) in bo javno objavljena na Portalu javnih naročil.

# PRIČETEK VELJAVNOST POGODBE

* + 1. Ta pogodba prične veljati z dnem podpisa obeh pogodbenih strank in predaji zavarovanj iz točke 0.5 ter se uporablja od roka določenega v točki 0.4.1.
    2. Z začetkom uporabe te pogodbe prenehajo veljati naslednje pogodbe in aneksi:

Skladiščna pogodba INS. 2/03 z dne 29.7.2003 z Aneksom št. 1 z dne 3.9.2003, Aneksom št. 2 z dne 16.4.2009, Aneksom št. 3 z dne 13.5.2009, Aneksom št. 4 z dne 20.12.2011, Aneksom št. 5 z dne 30.9.2012, Aneksom št. 6 z dne 8.3.2013, Aneksom št. 7 z dne 8.10.2019, Aneksom št. 8 z dne 18.12.2019 in Aneksom št. 9 z dne 20.5.2020, Aneksom št. 10 z dne 26.1.2021, Aneksom št. 11 z dne 23.3.2021 in Aneksom št. 12 z dne 29.6.2021 ter Skladiščna pogodba INS. 3/03 z dne 4.2.2004 z Aneksom št. 1 z dne 22.4.2005, Aneksom št. 2 z dne 4.9.2013, Aneksom št. 3 z dne 9.1.2020, Aneksom št. 4 z dne 20.5.2020, Aneksom št. 5 z dne 30.12.2020, Aneksom št. 6 z dne 23.3.2021 in Aneksom št. 7 z dne 29.6.2021.

# PRILOGE POGODBE

* + 1. Pogodbo sestavljajo naslednje priloge:
       - * PRILOGA 1: SKLADIŠČENJE GORIV (Verzija 1)
         * PRILOGA 2: OBNAVLJANJE GORIV (Verzija 1)
         * PRILOGA 3: PODATKI O SKLADIŠČU IN SKLADIŠČNI INFRASTRUKTURI (Verzija 1)

|  |  |
| --- | --- |
| V Ljubljani, dne  Izvajalčeva številka pogodbe: | V Ljubljani, dne  Naročnikova številka pogodbe:  Zavod Republike Slovenije za blagovne rezerve  Tomi RUMPF  direktor |

PRILOGA 1: SKLADIŠČENJE GORIV

# POGOJI SKLADIŠČENJA

* + 1. Izvajalec bo za naročnika po tej pogodbi opravljal aktivnosti v zvezi s skladiščenjem, prejemom in odpremo goriva z največjo skrbnostjo in strokovno usposobljenostjo, kot je to pričakovati od usposobljenega upravljalca-skladiščnika.
    2. Izvajalec je v vsakem trenutku dolžan upravljati in vzdrževati skladišče (rezervoarski prostor in celotno skladiščno infrastrukturo) v takem stanju, da zagotavlja učinkovito, varno in kakovostno skladiščenje, prejem in odpremo goriv. Skladišče mora ves čas izpolnjevati vse potrebne zakonske zahteve za skladiščenje, prejem in odpremo goriv. Imeti mora vsa potrebna dovoljenja in nahajati se mora v takšnem tehničnem stanju, da bodo uskladiščena goriva ohranjala fizikalno-kemijske lastnosti, ki bodo v skladu s predpisi in dogovori s te pogodbe.
    3. Izvajalec se zavezuje, da ne bo zmanjševal ali omejeval značilnosti in parametrov skladiščne infrastrukture, določene s to pogodbo. S tem je mišljena sposobnost (hitrost, količina, kakovost) prejema in odpreme goriv ter samega skladiščenja.
    4. V primeru izrednih sprememb in omejitev, ki bi negativno vplivale na izvajanje storitev po določilih te pogodbe, na katere izvajalec ni imel vpliva in jih ni mogel predvideti, mora nemudoma obvestiti naročnika. V obvestilu mora opredeliti nastalo situacijo, negativni vpliv in omejitve, oceno in trajanje odprave omejitev ter rešitev odprave negativnih posledic. Izvajalec mora narediti vse, kar je v njegovi moči, da se nastale razmere v razumnih rokih uredijo in rešijo negativne posledice. Ureditev navedenih razmer je v celoti obveznost in strošek izvajalca.
    5. O trajnih omejitvah prejema ali odpreme goriva mora izvajalec seznaniti naročnika takoj, ko so te nastopile in pristopiti k pogajanjem o prilagoditvi oz. nadaljevanju pogodbe. V primeru, da prilagoditve pogodbe niso sprejemljive za naročnika, lahko ta poda odpoved te pogodbe, z dvanajst mesečnim odpovednim rokom. Odpovedni rok začne teči z dnem vročitve odpovedi drugemu pogodbeniku. Stroške pretovora – odpreme goriva iz skladišča v tem primeru nosi izvajalec.
    6. Izvajalec se zavezuje uskladiščeno gorivo hraniti kot dober gospodar ter v vsakem trenutku jamčiti za uskladiščeno količino in kakovost, v skladu z določili iz te pogodbe.
    7. Izvajalec zagotavlja, da ima v vsakem trenutku na voljo dovolj strokovno usposobljene in skrbne delovne sile za kakovostno izvajanje obveznosti iz te pogodbe.
    8. Izvajalec mora v vsakem trenutku skladiščnemu osebju zagotavljati ustrezno delovno opremo in sredstva za varno izvajanje skladiščnih aktivnosti. Med te aktivnosti štejejo tudi: dreniranje rezervoarjev in cevovodov, prečrpavanje goriva med rezervoarji, prečrpavanje mrtve teže rezervoarjev, kontrolirani izpusti drenirane in meteorne vode iz rezervoarjev in lovilnih bazenov preko učinkovitih sistemov čiščenja zaoljene vode, razne prevezave med rezervoarji / cevovodi in drugo infrastrukturo skladišča, nameščanje začasnih varnostnih slepic, ventilov, fleksibilnih cevi…, tekoča vzdrževalna dela ter izvajanje vseh potrebnih administrativnih aktivnosti. Navedena sredstva in delovna oprema so v celoti obveznost in strošek izvajalca.
    9. Če naročnik v celoti ne koristi najetih skladiščnih kapacitet, jih izvajalec brez pisnega soglasja naročnika ne sme uporabljati ali oddati. Izvajalec se zavezuje, da bo rezervoarski prostor, določen v tej pogodbi, v vsakem trenutku na voljo naročniku in ga mora imeti ves čas pripravljenega za prejem goriva. Naročnik ima pravico, ob predhodnem soglasju izvajalca, ki ga iz nerazumnih razlogov ne more odreči, do oddaje svojega skladiščnega prostora v podnajem.
    10. Izvajalec zagotavlja in se zavezuje gorivo različnih partnerjev, ki jih izbere naročnik, neovirano prejemati in odpremljati, pod določili te pogodbe, skladno s tehničnimi zmožnostmi skladišča v skladu s prilogo 3.
    11. Izvajalec se, upoštevajoč naravo in namen varnostnih rezerv, izrecno zavezuje prednostno obravnavati zahtevo naročnika po odpremi goriva iz skladišča.
    12. Skladiščenje goriva lahko poteka ločeno ali skupno z gorivom drugih položnikov, ki mora biti enake vrste in enake kakovosti.
    13. Z namenom zagotavljanja ustrezne kakovosti goriv, je ta potrebno v določenem obdobju obnoviti – zamenjava z novim pri ločenem skladiščenju ali osveževanje pri skupnem skladiščenju s položniki, ki redno trgujejo z gorivi. Obnavljanje goriv pri ločenem skladiščenju se izvede v obdobju od petih do desetih let, odvisno od kakovosti uskladiščenega goriva oz. potreb naročnika.
    14. V primeru ločenega skladiščenja goriva, je po izpraznitvi posameznega rezervoarja potrebno rezervoar popolnoma izprazniti in očistiti. Pri tem nastanejo usedline (degradirano gorivo, voda,…), ki jih je potrebno ustrezno odstraniti. Ker je količina teh posledica kakovosti uskladiščenega goriva, izvedbe rezervoarja in skladiščnih aktivnosti (dreniranje, vzdrževanje, ustrezna odprema…), si ob rednih menjavah goriva (v predhodni točki določenem obdobju) stroške povezane z usedlinami, izvajalec in naročnik delita v enakem deležu. Sem štejejo stroški povezani z izčrpavanjem usedlin, odvoz in uničenje usedlin ter strošek kala – odpis goriva.
    15. V primeru degradiranega goriva, pogodbenika postopata po trošarinskih predpisih. Vzorčenje (v prisotnosti predstavnika nadzornega organa), izčrpavanje, odvoz in uničenje degradiranega goriva se mora ustrezno dokumentirati in dokumentacijo dostaviti naročniku oz. po potrebi nadzornemu organu.
    16. V primeru neupoštevanja obveze iz točke 1.1.15, se razknjižba goriva iz naročnikove zaloge ne izvede, izvajalec pa nosi vse stroške, povezane z usedlinami, ki jih ima zaradi tega naročnik, vključno s tudi stroški odmerjenih dajatev.
    17. Po odstranitvi usedlin je potrebno rezervoar ustrezno očistiti, izčrpati čistilno vodo in jo odpeljati na uničenje. Izvedbo aktivnosti in stroške, povezane z v tej točki navedenimi aktivnostmi, prevzema naročnik. Pred izvedbo čiščenja mora izvajalec po tej pogodbi zagotoviti, da v rezervoar ne more iztekati gorivo iz cevovodov (tesnjenje z ventili in/ali slepicami). Izvajalec po tej pogodbi mora pred začetkom čiščenja rezervoarja izvajalcu čiščenja zapisniško predati rezervoar. Izvajalec neodplačno nudi izvajalcu čiščenja vso potrebno pomoč in podporo ter omogoči oskrbo z ustrezno vodo za čiščenje in električno energijo. Po izvedenem čiščenju, izvajalec po tej pogodbi od izvajalca čiščenja zapisniško prevzame rezervoar (ustrezno očiščen, suh, z ustrezno zaprtimi revizijskimi odprtinami z nameščenimi novimi tesnili). Po prevzemu rezervoarja, izvajalec po tej pogodbi pripravi rezervoar za ponovno polnjenje.
    18. V primeru skupnega skladiščenja goriva več položnikov v istem rezervoarju, izvajalec nosi vse stroške aktivnosti, navedenih v točkah 1.1.14, 1.1.15, 1.1.16 in 1.1.17. Uskladiščene količine naročnika iz tega rezervoarja, pa mora nadomestiti v drugem rezervoarju znotraj skladišča; pogojno, s soglasjem naročnika, pa v katerem izmed skladišč izvajalca na drugi lokaciji. V tem primeru se premik goriva izvede kot prodaja in nakup goriva, kot je opisano v drugih določilih te pogodbe.
    19. V primeru ločenega skladiščenja goriva za izvedbo čiščenja, izčrpavanja usedlin in čistilne vode ter odvoz in uničenje navedenih odpadkov, naročnik izvede postopek javnega naročanja v skladu z veljavno zakonodajo, v sklopu katerega izbere najugodnejšega usposobljenega ponudnika. Naročnik o izboru in doseženih cenah obvesti izvajalca po tej pogodbi, saj nosi del stroška usedlin, v primeru opisanem v točki 1.1.16 tudi vse stroške. Če bi zaradi nepravilnosti izvajalca opisanih v točki 1.1.16 ta nosil vse stroške, mora povezane storitve izvesti izbrani izvajalec čiščenja, ki ga je določil naročnik v sklopu postopka javnega naročila. V primeru potrebe izvajalca po tej pogodbi po razplinjenju rezervoarja (v primeru vzdrževalnih del), lahko na njegovo željo naročnik to storitev vključi v javni razpis, vendar pa strošek izvedbe razplinjenja nosi izvajalec po tej pogodbi. Stroške, ki bremenijo izvajalca po tej pogodbi, izvajalec čiščenja zaračuna naročniku, ta pa jih najkasneje v roku osmih dni prefakturira izvajalcu po tej pogodbi, z valuto plačila 20 dni.
    20. Izvajalec se zavezuje, da bo naredil vse, da se aktivnosti pregledov izpraznjenih rezervoarjev in izdelave kalibracijskih tabel geometrije rezervoarja ter morebitnih investicijsko-vzdrževalnih del, časovno uskladijo z menjavami goriva. Pogodbenika se dogovorita, da je običajno potreben čas za navedene aktivnosti po primopredaji iz točke 1.1.17 dvajset dni. V ta čas je všteto tudi razplinjenje rezervoarja. Po opravljenih posegih mora izvajalec na svoje stroške ponovno očistiti, zapreti rezervoar in ga pripraviti za ponovno polnjenje in o tem obvestiti tudi nadzorni organ, da izvede zakonsko pečatenje rezervoarja. Če bi za navedene aktivnosti izvajalec potreboval več časa, mora to naročniku napovedati do konca meseca oktobra za naslednje leto tako, da lahko naročnik to podaljšanje načrtuje v svojem letnem programu dela za naslednje leto ter za ta čas zagotovi nadomestne količine. Za podaljšani čas izpraznjenosti rezervoarja izvajalec naročniku ne bo zaračunaval stroškov skladiščenja.
    21. V primeru, da izvajalec naročniku v roku iz točke 1.1.20 ni napovedal potrebe po daljšem času izpraznjenosti, se izvajalec zavezuje naročniku poravnati morebitne stroške premaknitve dobave svežega goriva, ki bi jih naročniku zaračunal dobavitelj, za podaljšani čas izpraznjenosti rezervoarja pa izvajalec naročniku ravno tako ne bo zaračunaval stroškov skladiščenja. Za čas podaljšanja mora izvajalec naročniku zagotoviti tudi ustrezne delegirane količine goriva, ki so za podaljšani čas izpadle. Pri tem mora upoštevati tudi čas za pridobitev odobritve teh delegiranih zalog s strani resornega ministrstva naročnika.
    22. V primeru potrebe po izpraznitvi rezervoarja zaradi poslabšanja kakovosti goriva iz razlogov na strani izvajalca (opustitev potrebnih aktivnosti, ki jih mora izvajalec izvajati, da se kakovost goriva ohranja) ali zaradi izvedbe aktivnosti iz točke 1.1.20, ki jih izvajalec ni uskladil z izpraznjenjem rezervoarja zaradi redne menjave goriva, se postopa kot v primeru, določenem v točki 1.1.18.
    23. V primeru izpraznitve rezervoarja zaradi potreb naročnika pred petimi leti od dneva uskladiščenja zadnje količine goriva v sklopu menjave goriva v rezervoarju, stroške povezane z usedlinami iz točke 1.1.14 nosi v celoti naročnik.
    24. Pogodbenika se dogovorita, da izvajalec naročniku ne bo zaračunaval evaporacijskih ali drugih izgub.
    25. Izvajalec se zavezuje naročniku na njegov pisni poziv v roku 10 delovnih dneh posredovati posamezna verodostojna dokazila o ustreznosti skladiščne infrastrukture ali posamezna dovoljenja, potrebna za dejavnost skladiščenja goriv v skladu s predpisi.
    26. Izvajalec se zavezuje dreniranja rezervoarjev izvajati vsaj dvakrat letno, po potrebi pa izvesti še dodatno dreniranje. O tem mora skrbno voditi evidenco dreniranja rezervoarjev, kjer je jasno evidentiran: dan in čas izvedbe dreniranja, količina drenirane vode in oseba ter njen podpis, ki je dreniranje izvedla. Pisna evidenca mora biti v skladišču in v vsakem trenutku dostopna na vpogled predstavniku ali pooblaščencu naročnika.
    27. Izvajalec se zavezuje, da bo v primeru posegov v svojo skladiščno infrastrukturo, ki bi lahko vplivali na nemoteno odpremo ali prejem goriva naročnika v vsakem trenutku, vnaprej obvestil naročnika ter z njim pred izvedbo posega dosegel ustrezen dogovor, razen v primerih, kadar mora izvajalec poseg izvesti nemudoma oziroma je njihova izvedba nujna, da se zagotovi varnost in zdravje delavcev pri delu, odpravi grozeča neposredna in neizogibna nevarnost za življenje ali zdravje ljudi, prepreči ali sanira okoljska škoda, ne glede na krivdo, prepreči nastanek nesreče oziroma zmanjšajo njene posledice.
    28. V primeru najema celotnega rezervoarja oz. večih rezervoarjev, lahko naročnik kadarkoli izvede dopolnitve rezervoarjev do višine ustreznega varnostnega nivoja rezervoarja, kateri zagotavlja nemoteno skladiščenje skozi vse leto in v vseh temperaturnih pogojih brez da bi se sprožil alarm maksimalnega varnostnega nivoja.

# PREJEM IN ODPREMA GORIVA

* + 1. Naročnik bo najmanj tri dni pred nameravanim prejemom / odpremo goriva v / iz skladišča, izvajalcu pisno najavil vrsto in skupno količino goriva, roke, podatke o dobavitelju, podatke o prevoznih sredstvih in certifikat o kakovosti goriva, ki spremlja pošiljke.
    2. Prejem in odprema goriva se vrši samo na podlagi pisnega naloga naročnika. Pred odpremo določene količine goriva, bo naročnik izvajalcu posredoval pisno dovolilo – dispozicijo, za katero je od prejemnika prejel ustrezno zavarovanje. Brez dispozicije izvajalec ne sme izdajati goriva naročnika.
    3. O prejemu in odpremi goriva po nalogu naročnika bo izvajalec vodil ustrezne evidence, v obliki, ki jo predpiše naročnik. Ravno tako mora izvajalec izdajati ustrezno dokumentacijo, ki spremlja pošiljke, v skladu s predpisi in zahtevami nadzornih organov. Zaposleni izvajalca so dolžni evidence voditi z vso skrbnostjo, o morebitni napaki pa morajo naročnika nemudoma obvestiti. Izvajalec se zavezuje evidenco prejema / odpreme sprotno dnevno posredovati za isti dan, vendar najkasneje naslednji delovni dan, na kontaktni naslov naročnika po elektronski pošti. Ravno tako izvajalec posreduje navedene evidence še na kontaktne naslove naročnikovih partnerjev, ki jih pred pričetkom prejemov / odprem goriva izvajalcu posreduje naročnik.
    4. Izvajalec se zavezuje v roku šestih mesecev po podpisu te pogodbe pripraviti s predpisi določeno dokumentacijo, ki mora spremljati pošiljke, še v angleškem jeziku. Po tem času je izvajalec dolžan pošiljke, ki se odpremljajo v tujino oz. za tujega prejemnika, odpremljati z dokumentacijo v angleškem jeziku.
    5. Pri odpremah goriva mora izvajalec na poziv naročnika pošiljke ustrezno pečatiti (pečatenje vseh dostopnih odprtin prevoznih sredstev za gorivo), s čimer je pri prejemu pošiljke moč ugotavljati morebitno nedovoljeno poseganje v pošiljko. O pečatih mora izvajalec voditi ustrezno evidenco, ki jo skupaj z evidenco iz točke 1.2.3 sprotno dnevno posreduje na naslove, določene v točki 1.2.3. Evidenci lahko izvajalec po lastni presoji združi v eno. Pred vsakodnevno odpremo goriva mora izvajalec pred prvo polnitvijo tistega dne odvzeti vzorec goriva, ki se bo izdajalo, v količini dveh litrov. Izvajalec mora vzorce ustrezno označiti in jih hraniti do pisnega obvestila naročnika, da vzorcev ne potrebuje več. Pred napolnitvijo posameznega transportnega sredstva, mora osebje izvajalca vizualno ali na drug način preveriti popolno izpraznjenost transportnega sredstva. V primeru, da osebje izvajalca ugotovi, da je predhodno bila z istim transportnim sredstvom prevažana druga vrsta goriva (še posebno, če gre za bencine), mora to evidentirati in obvestiti nadrejene ter naročnika. Pred polnitvijo transportnega sredstva pa počaka na navodilo nadrejenega.
    6. Pri prejemih goriva mora osebje izvajalca preveriti pečatenje pošiljk in o tem voditi evidenco. V primeru ugotovitve, da je pri določeni pošiljki prišlo do poškodovanja katerega od pečatov, mora o tem obvestiti nadrejene in naročnika ter o tem sprožiti interni postopek izvajalca. Pri takšni pošiljki je potrebna še posebna skrbnost glede količine in kakovosti prejetega goriva. Pred izpraznitvijo transportnega sredstva mora izvajalec najprej odvzeti vzorec. Po vizualni oceni ustreznosti vzorčenega goriva prične s praznjenjem transportnega sredstva. V primeru ugotovitve, da je v gorivu prisotna večja količina vode, je potrebno izvesti dreniranje transportnega sredstva z namenom ugotovitve količine drenirane vode. O dreniranju se naredi zapisnik. O takšni pošiljki mora izvajalec po izvedbi navedenih postopkov pisno obvestiti naročnika in mu posredovati ustrezno dokumentacijo (zapisnik o ugotovljeni poškodbi pečatenja s številkami poškodovanih pečatov z mesti njihove namestitve, fotografij poškodovanih pečatov na transportnem sredstvu, zapisnik o vzorčenju in dreniranju transportnega sredstva ter ločeno analizo glede količin predmetne pošiljke – odpremljena količina, prejeta količina in razlika). Po izpraznitvi posameznega transportnega sredstva mora osebje izvajalca vizualno ali na drug način preveriti popolno izpraznjenost transportnega sredstva.
    7. Izvajalec se zavezuje priskrbeti ustrezne pečate in posode za odvzete vzorce ter izvesti storitve, opredeljene v točkah 1.2.3, 1.2.4, 1.2.5 in 1.2.6, vse v okviru nadomestila za pretovor iz točke 0.2.8.
    8. V primeru, da bi potencialni ali dejanski pošiljatelj / prejemnik goriva naročniku po tej pogodbi izrazil interes po izvedbi informativnega ali kontrolnega ogleda prejema / odpreme goriva v skladišču, ali odvzema vzorcev goriva, ali po seznanitvi z delovanjem skladiščnih sistemov, bo naročnik interes vnaprej pisno napovedal izvajalcu. Izvajalec se po uskladitvi ustreznega termina zavezuje brez dodatnih stroškov omogočiti takšen ogled v spremstvu svojih zaposlenih in pod varnostnimi pogoji, ki veljajo v skladišču.
    9. Pri odpremi goriva izvajalec odgovarja za kontrolo pošiljk in izvajanje ADR in RID zahtev pri transportu nevarnih snovi. Naročnik se zavezuje izvajalcu pred načrtovano odpremo dostaviti ustrezne zakonske listine prevoznika za preverbo skladnosti po ADR in RID zahtevah.
    10. Pri odpremi goriva se prenos odgovornosti za kakovost goriva prenese iz izvajalca skladiščenja na izvajalca transporta na priključni sponki cevovoda za polnjenje goriva v cisterno transportnega sredstva. Tako izvajalec po tej pogodbi ni odgovoren za čistočo cisterne transportnega sredstva, vendar pa je v izogib morebitnim zapletom vseeno dolžan izvesti aktivnosti iz točke 1.2.6.
    11. Izvajalec ni odgovoren za manke, ki nastanejo pri transportu goriv, razen če ti izhajajo iz naslova nepravilnega merjenja merilnih naprav, ki morajo biti zakonsko umerjene in overjene ali iz naslova opustitve katere izmed obveznosti po tej pogodbi, ki lahko vplivajo na izdano količino goriva.
    12. Za gorivo, ki ga po nalogu naročnika prevzame izvajalec po tej pogodbi, bo naročnik predhodno posredoval izvajalcu podatek (certifikat) o kakovosti goriva, ki bo dobavljeno v skladišče. V primeru, da kakovost goriva ne ustreza zahtevam po tej pogodbi, se naročnik in izvajalec dogovorita o sprejemljivosti goriva drugačne kakovosti ali njegove zavrnitve.
    13. Morebitne nepravilnosti pri dobavi goriva (npr. prepoznane pomanjkljivosti v kakovosti blaga, nečistoče…) je potrebno evidentirati in takoj javiti naročniku. Morebitne ukrepe izvajalec uskladi z naročnikom.
    14. Izvajalec se zavezuje v primeru popolne izpraznitve rezervoarja narediti vse, da se izčrpa čim več uporabnega goriva tako, da bo ostanka – kala čim manj.
    15. Nadomestilo za pretovor (prejem in odprema goriva) izvajalec naročniku zaračuna ločeno, najkasneje v roku osmih dni po zadnjem prejemu / odpremi goriva, v višini, določeni v točki 0.2.7. Obračunska enota nadomestila za pretovor je m3. V primeru, da se zaradi kakršnegakoli razloga pretovorjeno gorivo ni merilo z volumetrskimi merilniki količine, temveč z masnimi merilniki, se za preračun uporabi gostota iz certifikata o kakovosti goriva, ki je spremljal zadnjo pošiljko.

# DODAJANJE KOMPONENT GORIVOM

* + 1. Pojavljajo se potrebe (zakonske) po dodajanju različnih komponent h gorivom, kot so biogoriva, aditivi, označevalna sredstva ipd. Zaradi tega je potrebno v skladiščih naftnih derivatov slediti tem potrebam. Izvajalec se tako ob ugotovitvi teh potreb, zavezuje naročniku predlagati idejne in nadalje detajlne rešitve z oceno stroškov za njihovo ureditev. Predlog rešitve se oblikuje v obliki projektne naloge in ocene vrednosti projekta ter predlog financiranja. Skupaj z naročnikom bosta ocenila smiselnost in ekonomičnost izvedbe rešitev, poiskala morebitne alternativne možnosti ter se dogovorita glede financiranja izvedbe. Ob morebitnem dogovoru, pogodbenika skleneta aneks k tej pogodbi.
    2. V primeru, da pogodbenika ugotovita, da trajnejša rešitev ni smiselna ali ekonomična, lahko katerikoli od pogodbenikov ponudi tudi začasno ali mobilno rešitev.
    3. Če rešitev iz točke 1.3.2 ponudi naročnik in se jo odloči tudi realizirati, se izvajalec zavezuje naročniku brezplačno dati na voljo primeren prostor ter dovoli ustrezno izvedbo priključitve opreme, ki jo predvideva navedena rešitev, v samem skladišču, v kolikor to ne vpliva na nemoteno poslovanje izvajalca. Pri tem se naročnik zavezuje izvedbo in priključitev opreme izvesti skladno z veljavnimi predpisi in standardi, po potrebi skupaj z izvajalcem pridobiti tudi ustrezna dovoljenja. Rešitev mora biti ustrezno dokumentirana, izvesti je potrebno šolanje osebja za uporabo te opreme. Vse to izvede naročnik na svoje stroške. Ob zahtevanem rokovanju z opremo s strani osebja izvajalca, ta ne odgovarja za morebitne okvare ali nepravilno delovanje. Če pa ta opusti dolžno ravnanje, kot je to opredeljeno s pisnimi navodili in navodili ob šolanju za uporabo opreme, je izvajalec odgovoren za vso morebitno nastalo škodo.
    4. V primeru vzpostavitve rešitve iz točke 1.3.2 s strani naročnika bo izvajalec dal na voljo ustrezno usposobljeno delovno silo znotraj rednega delovnega časa, potrebne energente ter po potrebi vodo, vse v okviru nadomestila za pretovor iz točke 0.2.8.
    5. Za že vgrajeno tovrstno opremo v skladišču ali v postopku gradnje je s to pogodbo določena tudi cena nadomestila pretovora v točki 0.2.8. Obračun pa se izvaja na način obračuna za osnovna goriva, ki je opredeljen v točki 1.2.15. Za najem rezervoarskega prostora se sklene ločen dogovor.
    6. Izvajalec se zavezuje, da ob vzpostavitvi katere od rešitev iz točke 1.3 ne bo omejeval uporabe za druge uporabnike, ki jih določi naročnik, vendar v skladu s tehničnimi zmožnostmi. V primeru, da bi uporabo rešitve hkrati potrebovalo več uporabnikov in ta ne omogoča hkratne uporabe, se pogodbenika zavezujeta konstruktivno pristopiti k iskanju najboljše rešitve za izpolnitev obveznosti naročnika, vezano na njegovo osnovno nalogo interventnega organa.
    7. Izvajalec se zavezuje na lokaciji predvideti ustrezen prostor za začasno skladiščenje posameznih dodajnih komponent, ki bi jih sproti dovažal odjemalec, določen s strani naročnika. Začasno skladiščenje teh komponent, v primeru vzpostavitve katere izmed rešitev izvajalec, nudi brezplačno. Pogodbenika pa se zavezujeta to območje uvrstiti tudi v svojem dovoljenju iz točke 1.7.
    8. Izvajalec ima vezano na tč. 0.1.4 in 0.1.5 pravico in dolžnost, da je z vsako od načrtovanih aktivnosti naročnika pravočasno vnaprej seznanjen in da se do načrtovane aktivnosti opredeli iz vidikov varnosti obrata (Seveso) in iz vidikov zagotavljanja kakovosti sprejema, skladiščenja in izdaje blaga. Aktivnosti naročnika, katerih učinki izkazujejo negativne vplive, lahko izvajalec zavrne oz. predlaga dodatne usmeritve/ukrepe.
    9. Varnostni vidiki (Seveso): izvajalec bo načrtovano aktivnost preučil iz vidika vrste in količine nevarne ali druge snovi, vpliva na razvrstitev obrata, vpliva na obstoječe varnostne ukrepe, vpliva na večjo spremembo na obratu, znatnega vpliva na preprečevanje večjih nesreč in zmanjševanju njihovih posledic.
    10. Kakovostni vidiki: izvajalec bo najavljeno načrtovano aktivnost preučil iz vidika vpliva na kakovost sprejetega, skladiščenega in izdanega blaga. Pri tem bo uporabljal ustaljene in sprejete postopke, ki jih v okviru ugotavljanja in zagotavljanja kakovosti že izvaja za svoje potrebe; Plan kontrole kakovosti, Postopek izbora novega dobavitelja, Vhodna in naključna kontrola surovin in/ali proizvodov, nabavne in prodajne specifikacije kakovosti blaga.

# UGOTAVLJANJE KOLIČIN GORIVA

* + 1. Količinski prejem / odprema goriva se vrši:
* z merjenjem pretoka goriva na vgrajenih merilnih linijah v skladišču (primarno);
* z ročnimi ali avtomatskimi meritvami nivoja goriva v rezervoarju (sekundarno);
* s tehtanjem goriva (sekundarno);
* z merjenjem pretoka goriva z merilnikom avtomobilske cisterne (terciarno).
  + 1. Količine se določajo in spremljajo v kilogramih in litrih pri referenčni temperaturi 15° C in gostoti goriva iz certifikata, ki spremlja pošiljko pri navedeni referenčni temperaturi.
    2. Izvajalec se zavezuje prejeme in odpreme goriva izvajati na podlagi verodostojnih meritev količin, pri čemer uporablja zakonsko kalibrirana in overjena merila. Merila mora tudi v zakonskih rokih overjati. Izvajalec se zavezuje primarno uporabljati pretočna merila, v primeru odpovedi katerega od teh, pa se bo poslužil sekundarnih meril. Inventure količin se zaradi svoje narave izvajajo s sekundarnimi merili. V primeru okvare primarnih meril, se izvajalec zavezuje taka merila v razumnem roku popraviti ali zamenjati. V primeru, če takšna merila v skladišču ali na določenih izdajni / sprejemnih mestih še niso vgrajena, se izvajalec zavezuje na svoje stroške v roku dveh let po podpisu te pogodbe takšna merila vzpostaviti za nadaljnjo uporabo.
    3. Terciarno merjenje se uporabi le pogojno, v primeru odpovedi primarnega merila s tem, da je potrebno po končanem dnevnem prejemu oz. odpremah goriva, s sekundarnim merilom izvesti dodatno kontrolno meritev nivoja v rezervoarju. O tem je potrebno voditi zapis. Terciarno merjenje se lahko uporablja tudi za merjenje prejema / odpreme dodajnih komponent h gorivom (npr. biodizel…), vendar pa je priporočljiveje uporabiti sekundarno merilo. Pred uporabo terciarnega merila je potrebno preveriti veljavnost overovitve in jo priložiti prej omenjenemu zapisu, da je v vsakem trenutku na vpogled naročniku ali nadzornim organom.
    4. V vsakem primeru pa izvajalec odgovarja za ustrezno izbiro merila, njihovo verodostojnost in delovanje ter dokazovanje nadzornim organom.
    5. Izvajalec bo vsaj sedem dni pred pričetkom posameznih odprem ali prejemov goriva za naročnika, naročniku posredoval kopije veljavnih certifikatov overovitve meril, ki se bodo uporabljala. Naročnik bo ta po potrebi posredoval nadzornim organom.
    6. Izvajalec se zadolži / razdolži po tej pogodbi za količine prejete / odpremljene na / iz skladišča na podlagi verodostojnih meril in na podlagi posameznih prejemnih / odpremnih listin.
    7. S strani izvajalca prejete / odpremljene količine na / iz skladišča in količine potrjene na trošarinskih dokumentih, morajo biti enake.
    8. V primeru večjih odstopanj med odpremljenimi in prejetimi količinami bodisi na strani prejema v skladišče izvajalca ali odpreme iz predmetnega skladišča, je izvajalec dolžan naročnika o tem nemudoma obvestiti in prekiniti s prejemom / odpremo. Še posebno, če so ta odstopanja izven meja zakonsko dovoljenih odstopanj pri transportu goriv. Izvajalec in naročnik nato pisno dogovorita nadaljnji potek prejema / odpreme oz. se odločita za izvedbo izredne overovitve problematičnega merila. V primeru odločitve o nadaljnjem prejemu / odpremi goriva mora izvajalec izvajati alternativne meritve prejetega / odpremljenega goriva, ki bodo v soglasju z nadzornim organom in pošiljateljem / prejemnikom goriva merodajne za količinski prevzem. Odgovornost za morebitno neustrezno izbiro merila je na strani izvajalca.
    9. Naročnik si pridržuje pravico naročiti izredno overovitev posameznega ali večih meril pri akreditiranem preglednem organu po izbiri naročnika. Če bi se pri tem ugotovilo, da so predhodno overjena merila izkazovala odstopanja, večja od zakonsko dopustnih, bo stroške izredne overovitve poravnal izvajalec. Ravno tako bo pokril izgube pri odpremi / prejemu goriva za prekoračeno odstopanje za čas, v katerem je do odstopanja prišlo.
    10. Naročnik ali njegov pooblaščenec ima pravico do navzočnosti pri prejemu / odpremi goriva v / iz skladišča, čiščenju rezervoarjev, odvozu degradiranega goriva, oz. pri vseh manipulacijah z gorivi naročnika in inventurah.
    11. Inventure, pri katerih se ugotavljajo količine uskladiščenega goriva, praviloma izvaja usposobljen in akreditiran pooblaščenec naročnika, v prisotnosti nadzornega organa in predstavnika izvajalca. Tovrstne inventure se izvajajo enkrat letno, lahko pa se izvedejo tudi izredne inventure na zahtevo naročnika, izvajalca ali nadzornega organa. Stroške inventur nosi naročnik.
    12. Redne inventure so praviloma planske in usklajene med nadzornim organom, naročnikom in izvajalcem oz. med naročnikom in izvajalcem v primeru kontrolnih inventur naročnika. Izredne inventure so lahko nenapovedane.
    13. Ob inventurah ugotovljene manke / viške goriva v imenu naročnika in na svoj račun uskladi izvajalec tako, da v breme svojih količin pokrije izkazan inventurni primanjkljaj oz. svoje količine poveča za izkazani višek. S tem ostanejo količine naročnika po izvedbi inventure nespremenjene.
    14. Če izvajalec zaradi kakršnegakoli razloga manka / viška goriva ne more uskladiti na v predhodni točki opisan način, ugotovljene manke / viške goriva uskladi na svoj račun naročnik tako, da zniža svoje količine uskladiščenega goriva. V tem primeru za izkazani manko goriva naročnik izvajalcu zaračuna manjkajoče gorivo na način, opredeljen v točki 1.5. V primeru izkazanega inventurnega viška, pa si naročnik zviša svoje uskladiščene količine goriva. Izvajalec s tem zadolži za ugotovljeni višek večjo količino goriva naročnika. Zato mu je recipročno upravičen zaračunati to gorivo na način, opredeljen v točki 1.5.
    15. Uskladitve količin in obračun goriva se izvede na dan opravljene inventure.
    16. Izvajalec se zavezuje nadomestiti zmanjšane količine naročnika takrat, ko zaporedna zmanjšanja količin posamezne vrste goriva, dosežejo količino ene transportne enote (avtocisterna, železniška cisterna). Obračun nadomestnih količin se izvede po uteženi povprečni ceni dobljeni na podlagi obračunov zmanjšanih količin goriva tako, da ni finančnega učinka med obračuni za zmanjšane količine in obračunom nadomeščenih količin.

# OBRAČUN KOLIČIN

* + 1. Za vse primere obračuna količin goriv, bosta pogodbenika ceno za obračun določili na naslednji način:
* uporabi se cena na podlagi mesečnega povprečja vseh veljavnih visokih kotacij (od dne kontrolnega pregleda nazaj) dnevnih cen po t.i. Platt's European Marketscan (European Products) v poglavju »Mediterranean cargoes) za:
  + dizelsko gorivo pod nazivom »10 ppm ULSD«, 'CIF Mediteran (Genova/Lavera)' ali
  + kurilno olje – ekstra lahko pod nazivom »Gasoil 0.1%«, 'CIF Mediteran (Genova/Lavera)' ali
  + neosvinčeni bencin 95-oktanski, pod nazivom »Prem Unl 10 ppm«, 'CIF Mediteran (Genova/Lavera)'

preračunano z dnevnimi menjalnimi tečaji EUR/USD istega obdobja ter standardne gostote naftnega derivata, vključno s članarino za obvezne rezerve nafte in njenih derivatov in dodatkom za logistične stroške v višini 0,014 EUR/l ali

* v primeru odsotnosti ali nedostopnosti cen iz prve alinee se obračun izvede po prodajnih cenah istega obdobja brez dajatev, ki jo je Republika Slovenija skladno z Odločbo Sveta št. 1999/280/ES z dne 22.4.1999 o postopku Skupnosti za obveščanje in posvetovanje o nabavnih stroških za surovo nafto in maloprodajnih cenah za naftne derivate ter Odločbo Komisije št. 1999/566/EK z dne 26.7.1999 o izvajanju Odločbe Sveta št. 1999/280/ES, posredovala Evropski Komisiji in je bila objavljena v publikaciji »Weekly Oil Bulletin«, ki jo izdaja Komisija.
  + 1. V skladu z veljavno zakonodajo, bo naročnik izvajalcu za manjkajoče gorivo zaračunal še pripadajoče dajatve. Če bi moral naročnik te dajatve poravnati pred dogovorjenim rokom za plačilo goriva ali pobotom, bo izvajalec dva delovna dni pred rokom za plačilo dajatev, ki jih bo moral naročnik nakazati pristojnim institucijam, te plačal naročniku. V primeru zamude plačila bo naročnik izvajalcu zaračunal zakonske zamudne obresti.
    2. Izvajalec je dolžan za vsa neupravičena znižanja knjigovodske količine naročnika, povrniti naročniku tudi vso morebitno drugo nastalo škodo le v primeru hude malomarnosti ali naklepa.
    3. Nadomeščeno gorivo bo izvajalec naročniku zaračunal po enaki ceni, ki jo je naročnik izvajalcu zaračunal za manjkajoče gorivo.
    4. Rok plačila računov pogodbenikov je 30 dni od prejema računa.

# KAKOVOST USKLADIŠČENEGA GORIVA

* + 1. Naročnik bo ob uskladiščenju goriva izročil izvajalcu certifikat neodvisne kontrolne hiše o kakovosti, izdan po naročilu naročnika.
    2. V primeru dvoma v ustreznost certifikata ima izvajalec pravico na svoje stroške opraviti kontrolo kakovosti dobavljenega goriva. Če se certifikata razlikujeta v smislu sprejemljivosti / nesprejemljivosti goriva glede na veljavni standard ali posebni pisni dogovor z naročnikom, bo ponovno kontrolo (super kontrolo) izvedla tretja neodvisna kontrolna hiša, ki jo pogodbenika sporazumno določita. Ta certifikat je potem zavezujoč za obe strani. Stroške super kontrole pogodbenika nosita v enakovrednem deležu.
    3. Če po krivdi izvajalca kakovost uskladiščenega goriva ob kontrolnem pregledu ne ustreza zahtevam veljavnih standardov kakovosti oz. posebnim pisnim dogovorom, mora izvajalec v realnem roku, ki ga določi naročnik, na svoje stroške zamenjati gorivo neustrezne kakovosti. Izvajalec ni odgovoren za poslabšanje kakovosti goriva zaradi vzrokov v gorivu samem ali zaradi staranja goriva. Če je možno odstopanja kakovosti urediti s postopki tehnološke izboljšave tako, da gorivo postane ustrezne kakovosti, sme izvajalec na svoje stroške opraviti postopek izboljšave, ob predhodnem soglasju naročnika. Predhodno mora izvajalec za izvedbo tega postopka urediti vse potrebne zakonske formalnosti oz. nuditi vso potrebno podporo, da te formalnosti uredi naročnik. V primeru neuspešne ureditve, je izvajalec dolžan gorivo zamenjati z ustreznim. Stroški tega postopka ali zamenjave goriva so v celoti strošek izvajalca.
    4. Naročnik izvaja kontrolne preglede kakovosti uskladiščenega goriva, kar praviloma izvajalcu najavi tri dni pred pregledom. Če ob kontrolnem pregledu kakovost goriva ne ustreza kakovosti, skladni najmanj s standardom SIST EN 228 za neosvinčen motorni bencin 95, SIST EN za dizelsko gorivo oz. SIST 1011 za kurilno olje-ekstra lahko, mora izvajalec na svoje stroške v roku 60 dni nadomestiti to gorivo z gorivom ustrezne kakovosti in količine (šteto od dneva kontrolnega pregleda). Za dan kontrolnega pregleda se šteje dan izdaje certifikata neodvisne kontrolne hiše.
    5. Če izvajalec v dogovorjenem roku ne nadomesti blaga, ima naročnik pravico količino neustrezne kakovosti zaračunati izvajalcu po določilih iz točke 1.5. Izvajalec je v tem primeru dolžan na lastne stroške neustrezno gorivo odstraniti. Za čas od poteka roka za nadomestitev goriva s strani izvajalca, pa do konca uskladiščenja novega goriva, ki ga po odstranitvi po postopkih javnega naročanja dobavi naročnik, izvajalec naročniku ni opravičen zaračunavati stroškov skladiščenja za to količino po tej pogodbi. Ravno tako ni opravičen zaračunati stroškov pretovora.
    6. Izvajalec je dolžan povrniti naročniku tudi vso morebitno ostalo nastalo in dokazano škodo.
    7. Za nadomestno količino v smislu prejšnjih točk te pogodbe mora dobavitelj zagotoviti certifikat o kakovosti goriva, iz katerega bo razvidno, da je nadomeščena količina goriva ustrezne kakovosti. Naročnik lahko tudi naroči dodatno kontrolo s strani neodvisne kontrolne hiše.
    8. V primeru, da je kontrola kakovosti dobavljenega goriva pokazala neustreznost goriva, ki je izvajalcu povzročila kontaminacijo preostalega goriva v rezervoarju, se naročnik zavezuje izvajalcu povrniti nastalo dokazljivo škodo.

# DELOVANJE TROŠARINSKEGA SKLADIŠČA

* + 1. Skladiščenje goriva v lasti naročnika se izvaja na podlagi odloga plačila trošarine v trošarinskem skladišču na lokaciji skladišča, v rezervoarjih s pripadajočo infrastrukturo, opredeljenih v trošarinskem dovoljenju izdanem s strani nadzornega organa. Izvajalec se zavezuje, da se gorivo naročnika v nobenem primeru ne bo nahajalo izven objektov in naprav, določenih v trošarinskem dovoljenju.
    2. Trošarinsko dovoljenje v skladišču pridobi naročnik in / ali izvajalec. Pogodbenika se zavezujeta svoje trošarinsko dovoljenje sprotno ažurirati in skrbeti za skladnost skladiščnega poslovanja z dovoljenjem in aktualno zakonodajo s področja trošarin.
    3. V ta namen bo naročnik izvajalcu predložil kopijo dovoljenja za interno uporabo. Ta pa se zavezuje, da to dovoljenje ne bo na vpogled nepooblaščenim osebam (vpogled omogočen le po načelu »potrebe po seznanitvi«). Dokument je opredeljen s stopnjo tajnosti – »davčna tajnost«. V primeru kršitve te točke izvajalec nosi vse morebitne posledice razkritja.
    4. Pogodbenika se dogovorita, da se lahko vodi zaloge naročnika tudi pod trošarinskim dovoljenjem izvajalca, če so za to vzpostavljeni pogoji in nadzorni organ za področje trošarin izda takšno dovoljenje.
    5. Izvajalec odgovarja za pravilno izvajanje trošarinskih, carinskih in davčnih predpisov. V ta namen izvajalec imenuje odgovorno osebo za delovanje trošarinskega skladišča in njenega namestnika ter pooblaščene osebe za podpis trošarinskih dokumentov. Nepooblaščene osebe ne smejo izvajati za ta namen predpisanih postopkov. Izvajalec se zavezuje dosledno in v vsakem trenutku voditi ustrezne evidence o gorivu ter izdajati zakonsko določene listine za odpremljeno / prejeto gorivo.
    6. Izvajalec odgovarja za nastalo škodo, če postopa v nasprotju z določili točke 1.7, razen če ravna po pisnem nalogu naročnika.
    7. Izvajalec bo v svojem imenu in za svoj račun pri pristojnem nadzornem organu vlagal zahtevke za odpust plačila trošarine za nastale manke pri skladiščenju opredeljene v točki 1.4.14. V primeru, da bi moral zahtevek za odpust plačila trošarine za nastale manke pri skladiščenju, opredeljene v točki 1.4.15, vložiti naročnik, se izvajalec zavezuje naročniku na prvi poziv posredovati vso potrebno dokumentacijo za pravočasno oddajo tega zahtevka.
    8. Izvajalec se zavezuje nuditi vso potrebno podporo naročniku v zvezi z izvajanjem točke 1.7 in pridobivanjem trošarinskega dovoljenja, brez zaračunavanja dodatnih stroškov.

# VODENJE EVIDENC, DAJANJE PODATKOV IN KONTROLA

* + 1. Izvajalec se zavezuje v okviru nadomestila za izvajanje storitve za uskladiščeno blago naročnika voditi evidence in dokumentacijo skladno z veljavnimi predpisi, na poziv naročnika pa tudi drugo dokumentacijo. Izvajalec se zavezuje dokumentacijo hraniti za čas zakonsko določenih rokov hranjenja.
    2. Zaloge naročnika so v vsakem trenutku izkazane kot lastnina naročnika. Izvajalec bo zaloge v lasti naročnika vodil izven bilančno. Te zaloge v nobenem trenutku ne morejo biti del stečajne ali poravnalne mase izvajalca.
    3. Izvajalec mora pred pričetkom in ob zaključku vsake spremembe stanja zalog naročnika, določiti višino zalog in o tem obvestiti naročnika.
    4. Naročnik ima v vsakem trenutku pravico do vpogleda v evidence in vso ostalo dokumentacijo (poročila o meritvah, uskladiščenju, prejemih, odpremah, prečrpavanju ali uničenju), ki se nanaša na uskladiščeno gorivo. Naročnik lahko zahteva pošiljanje navedenih evidenc in dokumentacije tudi na svoj elektronski naslov. V primeru zahteve po posredovanju določenih podatkov različnim pristojnim službam, izvajalec te predhodno dogovori z naročnikom.
    5. Izvajalec pred pričetkom veljavnosti te pogodbe posreduje naročniku informacije o skladišču (kontaktni podatki, odgovorne osebe, obratovalni čas, možnosti in kapaciteta odpreme / prejema goriva, merilne naprave…) v obliki, ki jo določi naročnik. Ti podatki so sestavni del te pogodbe in so opredeljeni v »PRILOGA 3: PODATKI O SKLADIŠČU IN SKLADIŠČNI INFRASTRUKTURI«. Izvajalec bo naročniku posredoval nove podatke ob vsaki spremembi podatkov, ki so navedeni v navedeni prilogi. Če ti podatki bistveno odstopajo od navedenih v prilogi, je potrebno o tem skleniti spremembo k pogodbi v obliki aneksa.
    6. Izvajalec se zavezuje ustrezno poskrbeti za informacijsko varnost in tajnost podatkov, povezanih s skladiščenjem goriva naročnika.
    7. Nadzor in poročanje o stanju zalog naročnika izvaja izvajalec na lastne stroške, in sicer najmanj:
* vsak mesec posreduje naročniku poročilo o stanju zalog naročnika v litrih (na 15 ° C) in kilogramih v obliki, ki jo predpiše naročnik; izvajalec posreduje poročilo naročniku najkasneje 7. delovni dan v mesecu za pretekli mesec;
* ob koncu koledarskega leta izvajalec posreduje naročniku poročilo o stanju zalog naročnika. Izvajalec posreduje poročilo naročniku najkasneje do konca januarja za preteklo leto;
* izvajalec pristojnim nadzornim organom pravočasno posreduje tudi informacije o prejemih / odpremah goriva naročnika, in sicer po nalogu naročnika ali nadzornih organov ali če to izhaja iz zakonskih predpisov.
  + 1. Za namene zavarovanja goriva naročnika se izvajalec zavezuje posredovati vse zahtevane podatke o skladišču v dogovorjenem roku. Izvajalec se zavezuje da vezano na ustrezno zavarovanje goriva ne bo izvajal aktivnosti zmanjšanja varnosti na področju skladiščenja goriva in manipuliranja z njim, ter s tem poslabšal pogoje zavarovanja naročnika.
    2. Izvajalec se zavezuje vso navedeno korespondenco iz te pogodbe prejemati in naslavljati na elektronski naslov naročnika, ki se glasi: sord@dbr.si. Poleg navedenega naslova se lahko pogodbenika dogovorita tudi za dodatne naslove obveščanja.

# SODELOVANJE PRI SISTEMU ODZIVANJA NA MOTNJE

* + 1. Ena izmed osnovnih nalog naročnika je učinkovito ukrepanje v primeru motenj pri preskrbi trga z naftnimi derivati. V ta namen mora naročnik zgraditi in izboljševati sistem odzivanja na motnje. Izboljševanje odzivanja na motnje se izvaja na podlagi izvajanja vaj, analize teh in uvajanja sprememb na podlagi ugotovljenih pomanjkljivosti in predlogov udeležencev.
    2. Izvajalec je kot skladiščnik varnostnih zalog naročnika, pomemben sestavni del navedenega sistema. V ta namen se izvajalec zavezuje sodelovati z naročnikom pri izboljševanju sistema odzivanja na motnje.

PRILOGA 2: OBNAVLJANJE GORIV



# NAČINI SKLADIŠČENJA IN OBNAVLJANJA GORIV

* + 1. Goriva se lahko skladiščijo na dva načina:
* ločeno skladiščenje goriva enega položnika v določenem rezervoarju ali
* skupno skladiščenje goriva večih položnikov.
  + 1. Zaradi staranja goriv v primeru daljšega skladiščenja je za ohranjanje skladiščenih zalog ustrezne kakovosti potrebno goriva obdobno obnavljati. Na podlagi preteklih izkušenj je pri kvalitetnem skladiščenju in gorivu, potrebno takšno gorivo obnoviti nekje v obdobju petih do desetih let, odvisno od hitrosti njegovega staranja ter sprejemljivosti za trg. V redkih primerih pa lahko pride tudi do potrebe po zamenjavi goriva v krajšem času.
    2. V primeru ločenega skladiščenja je tako potrebno gorivo občasno obnavljati, kar pomeni, da je potrebno rezervoar v celoti izprazniti, ga očistiti in ponovno napolniti z novim svežim gorivom enake kakovosti in količine. Pri ločenem skladiščenju je tako pomembna tudi kakovost goriva, ki mora biti taka, da se gorivo lahko da na trg v vseh letnih časih.
    3. V primeru skupnega skladiščenja, pa se obnavljanje goriva dogaja sprotno, saj je gorivo v rezervoarju v lasti več položnikov, ki se v okviru komercialne dejavnosti položnikov, v rezervoar sproti dodaja in prazni. V tem primeru pa je gorivo praviloma sezonske kakovosti, saj se ga sprotno daje na trg.
    4. V primeru ločenega skladiščenja goriva, naročnik od izvajalca zahteva, da je dizelsko gorivo zimske kakovosti, bencina pa letne kakovosti. Gorivo skladiščeno skupaj z drugimi položniki, pa je lahko sezonske ali zimske kakovosti v primeru dizelskega goriva in sezonske ali letne kakovosti v primeru bencinov.
    5. Pogodbenika v pogodbi opredelita količine, ki jih bo izvajalec skladiščil na določen način skladiščenja.

# ZAVEZA OBNAVLJANJA GORIVA

* + 1. Pogodbenika se zavezujeta izvesti obnavljanja uskladiščenega goriva v ustreznih rokih za ohranjanje kakovosti uskladiščenih goriv. Za obnavljanje goriva, za katerega se zaveže izvajalec, ta naročniku zaračunava nadomestilo za skladiščenje in obnavljanje. Količine za obnavljanje so praviloma razdeljene v lotih po količini uskladiščenega goriva v posameznem rezervoarju, v primeru ko se za obnavljanje določenega goriva zaveže izvajalec.
    2. Pri ločenem načinu skladiščenja je v točki 0.2 opredeljeno, kolikokrat je izvajalec dolžan izvesti obnavljanje. Obnavljanje se izvede v letu, ki ga določi naročnik na podlagi spremljanja kakovosti uskladiščenega goriva in njegovega staranja ter potrebe po morebitni zamenjavi kakovosti goriva. O želenem letu obnovitve posameznega lota goriva naročnik izvajalca obvesti praviloma eno leto pred želeno obnovitvijo.
    3. Obnavljanje ločeno uskladiščenih zalog poteka tako, da naročnik po dogovorjeni ceni iz točke 1.5, proda celotno ali delno količino goriva lota, ki je predmet obnavljanja, izvajalcu. Izvajalec sočasno za vrednost prodanega goriva naročniku predloži zavarovanje za gorivo v obliki finančnega zavarovanja za blago, izdano s strani prvovrstne banke ali zavarovalnice, ali preda istovrstno gorivo v enaki količini, na isti ali drugi lokaciji znotraj Republike Slovenije. Ob izrecnem pisnem soglasju naročnika lahko izvajalec predloži tudi drugovrstno gorivo, vendar pa v tem primeru naročniku dodatno zavaruje cenovno tveganje s predajo dveh bianco menic z brezpogojno menično izjavo v višini 10 % zaračunanega zneska prodanega goriva. Po prejemu ustreznega zavarovanja s strani izvajalca, naročnik izda dispozicijo za zaračunano količino goriva. V primeru delnih količin se opisani postopek izvaja do popolne izpraznitve rezervoarja ob tem, da je prodajna cena za vse transakcije enaka. Po očiščenju rezervoarja izvajalec prične z dobavo svežega goriva tako, da za delno ali celotno dobavljeno količino goriva naročniku zaračuna po enaki ceni, kot jo je naročnik ob prodaji iz te točke zaračunal izvajalcu. Če je možno (odvisno od oblike zavarovanja blaga), bo naročnik za vrednost dobavljenega goriva sprotno vračal finančna zavarovanja za blago.
    4. Vsakokratni prodajalec goriva bo račun za kupnino za gorivo in davek na dodano vrednost izdal v roku tri dni od datuma izročitve goriva kupcu.
    5. Plačila po izdanih in prejetih računih pogodbenikov se vnaprej uskladijo in se poravnajo s poboti na 30-ti dan od prejema računa izvajalca za sveže dobavljeno gorivo naročniku.
    6. V primeru, da bi moral naročnik dajatve iz naslova prodanega goriva poravnati pred rokom poravnave računa, bo izvajalec dva delovna dneva pred rokom za plačilo dajatev naročniku nakazal denarna sredstva v višini dajatev, ki jih bo moral naročnik nakazati pristojnim institucijam.
    7. Vsakokratni prodajalec izroči ob prodaji goriva kupcu naslednje dokumente: račun, dobavnico, kopijo trošarinskega dokumenta in izdajnico, izjavo o nadaljnji prodaji goriva in izjavo namenu porabe goriva.
    8. V primeru ločenega skladiščenja se pogodbenika dogovorita, da ima izvajalec na voljo za obnovitev goriva za količinski lot okoli 20.000 m3 na voljo čas od prvega novembra tekočega leta do konca meseca februarja prihodnjega leta za dizelsko gorivo vklj. s čiščenjem rezervoarja in manjšimi vzdrževalnimi deli. V primeru bencinov pa je to obdobje od prvega maja do konca avgusta istega leta. V primeru, da izvajalec ne opravi obnavljanja v navedenih obdobjih, naročniku za podaljšan čas ne bo zaračunaval nadomestila za skladiščenje in obnavljanje goriva. Ravno tako pa bo naročniku poravnal stroške delegiranja zalog oz. jih sam zagotovil naročniku za podaljšan čas, zaokrožen na mesečno obdobje.
    9. V primeru skupnega skladiščenja pa se postopa v skladu s točko 1.1.18.
    10. Izvajalec se zavezuje, da bo v primeru hkratnega poteka te pogodbe in želenega obnavljanja določene količine goriva, za katero je obvezan izvajalec, sveže gorivo dobavil v katerokoli skladišče goriv znotraj Slovenije po želji naročnika. V primeru skupnega skladiščenja se ta člen ne uporablja.
    11. Če bi se pojavila potreba po spremembi vrste ali kakovosti goriva, ki je predmet obnavljanja s strani izvajalca, se lahko pogodbenika dogovorita, da izvajalec dobavi drugo vrsto ali kakovost goriva, naročniku pa zaračuna razliko v borzni ceni med gorivoma na dan predaje goriva. O tem pogodbenika skleneta posebni dogovor.

PRILOGA 3: PODATKI O SKLADIŠČU IN SKLADIŠČNI INFRASTRUKTURI

V skladu s to pogodbo, pogodbenika dogovorita naslednje logistične pogoje skladišča, ki jih izvajalec samovoljno ne sme spremeniti:

1. KONTAKTNI PODATKI SKLADIŠČA:

Naziv:

Naslov:

Kontaktne osebe:

Telefon:

E-pošta:

2. OBRATOVALNI ČAS SKLADIŠČA:

Redni obratovalni čas skladišča:

Izredni obratovalni čas skladišča: v skladu z dogovorom.

3. PREJEM IN ODPREMA GORIVA:

***Železniški prevoz:***

|  |  |  |  |
| --- | --- | --- | --- |
|  |  | Neosvinčeni bencini | Dizelsko gorivo |
| - istočasno polnjenje | vagonskih cisterne | s kapaciteto m3/h | s kapaciteto m3/h |
| - istočasno praznjenje | vagonskih cistern | s kapaciteto m3/h | - |

- merilne naprave: volumeter

***Cestni prevoz:***

|  |  |  |  |
| --- | --- | --- | --- |
|  |  | Neosvinčeni bencini | Dizelsko gorivo |
| - istočasno polnjenje | avtomobilskih cistern | s kapaciteto m3/h | s kapaciteto m3/h |
| - istočasno praznjenje | avtomobilske cisterne | s kapaciteto m3/h | s kapaciteto m3/h |

- merilne naprave: volumeter 24 x izdaja + 1 x sprejem

***Ladijski prevoz:***

- pristanišče privez

- velikosti plovil do m, globina m

|  |  |  |
| --- | --- | --- |
|  | Neosvinčeni bencini | Dizelsko gorivo |
| - praznjenje plovila | s kapaciteto max. m3/h; max. 10 bar | s kapaciteto max. m3/h; max. 10 bar |
| - polnjenje plovila | s kapaciteto max. m3/h | s kapaciteto max. m3/h |

- merilne naprave: volumetrična tabela rezervoarja in kontrolna hiša